Gwamnatin tarayya ta yi gargadin bullar cutar murar tsuntsaye a Jihohi bakwai har da Abuja - Premium Times
You are at:Home»Labarai»Gwamnatin tarayya ta yi gargadin bullar cutar murar tsuntsaye a Jihohi bakwai har da Abuja
Gwamnatin tarayya ta yi gargadin bullar cutar murar tsuntsaye a Jihohi bakwai har da Abuja
Bi Ashafa Murnai a kan	 June 2, 2017 Labarai, Labarai daga Jihohi
Gwamnatin Tarayya ta bayyana bullar cutar murar tsuntsaye a jihohi bakwai har da Abuja.
Daraktan kula da cututtukan dabbobi da na kasa, da ke ma’aikatar gona ta tarayya, Gideon Mshelbwala ne ya bayyana haka a ranar Juma’a, a Abuja a lokacin da ya ke wani taro da kwamishinonin harkokin noma na jihohin kasar nan.
Ya ce wannan cutar murar tsuntsaye, ta game jihohi 26 da Babban Birnin Tarayya, Abuja, ta fara bulla ne tun cikinn 2008, inda ya shafi gonakin kiwon kaji har 800 a cikin kananan hukumomi 123 a fadin kasar nan.
Ya ce har yau ba a kai ga samun wani magani na rigakafin wannan murar tsuntsaye ba. Ya da ice za a gaggauta killace wadanda ba su kamu ba, kuma ya ja kunnen cewa akwai sakacin masu kiwon kaji ta hanyar kin yin amfani da wasu dabarun kiwon kaji.
Daraktan ya ce gwamnatin tarayya ta biya kudin diyya ga wadanda kajin su su ka yi fakat har naira milyan 674 ga manomi 269 a inda annobar ta yi illa.